OŽUJAK 1979., MIDDLETOWN, PENNSYLVANIA
Evakuacija.
Ostanite u kućama i zatvorite prozore.
Sanjaš?
O čemu sanjaš?
O Three Mile Islandu.
NETFLIXOVA DOKUMENTARNA SERIJA
Još sam godinama razmišljao o tome.
I kako čak i nakon 40 godina pokazuje svoje ružno lice.
Bila je to prva faza nuklearne noćne more.
Dogodio se kvar u nuklearnoj elektrani u Pennsylvaniji.
Middletown noćas neće mirno spavati.
Autoceste su zakrčene, a linije zauzete.
Nesreća u Three Mile Islandu 1979.
bila je najgora nuklearna nesreća koja se dogodila na američkom tlu.
Uprava elektrane tvrdi da nesreća nije ozbiljna.
Tajili su informacije široj javnosti…
Tvrtka nije odgovorila na nekoliko važnih pitanja.
…i neke su stvari željeli zataškati.
Koliko je radijacije izašlo iz elektrane?
Ostanite u kućama!
Zatvorite sva vrata i prozore!
Ali svijet mora saznati što se dogodilo u Three Mile Islandu.
A što se događa u tvojim snovima?
Ljudi počnu odlaziti i promet je jako gust.
A onda, odjednom…
eksplodirala je.
ATOMSKA BOMBA POGODILA JAPAN
Snašla nas je strašna odgovornost.
Nuklearne elektrane za mirnodopske svrhe.
Nuklearna energija čini čuda
i cijelom čovječanstvu osigurava ljepši svijet.
Je li ovo budućnost energije ili recept za nuklearnu katastrofu?
Three Mile Island bio je preko puta mog doma iz djetinjstva.
STANOVNICA MIDDLETOWNA
Od njega nas je razdvajala samo voda,
pruga i dvosmjerna cesta.
On je bio inventar cijele naše zajednice.
Middletown je bio savršen za izgradnju nuklearne elektrane…
OPERATER U ELEKTRANI
…zbog rijeke Susquehanna
koja je rashlađivala elektranu.
Prvi reaktor pokrenut je 1974.,
a drugi je proradio u prosincu 1978.
Drugi reaktor Three Mile Islanda proradio je prije samo tri mjeseca.
Ti su dimnjaci za nas značili napredak.
STANOVNICA MIDDLETOWNA
Bila sam sretna domaćica.
Imala sam malu tvrtku. Vodila sam vrtić.
Moj je muž radio za željeznicu.
Vidjela sam dimnjake s kuhinjskog prozora,
ali nisam imala pojma što je nuklearna energija.
STANOVNICA MIDDLETOWNA
Nuklearna elektrana zapravo je veliki čajnik.
Nuklearno gorivo i lančana reakcija proizvode toplinu.
Vrućina pretvara vodu u paru. Para pokreće turbine.
Turbine proizvode struju.
Nuklearnu energiju promovirali su kao tehnologiju budućnosti.
Trebala je stvoriti radna mjesta i biti jako jeftina.
Nitko nije razmišljao o radijaciji, opasnosti, ni o čemu.
To mi nije ni palo na pamet.
Propadanje industrije ugljena i čelika loše je utjecalo na našu zajednicu,
a onda je došla ova industrija i donijela dobro plaćene poslove.
STANOVNIK MIDDLETOWNA
Nestašica goriva pogađa vozače diljem zemlje.
Ovisnost o stranoj nafti prijeti našoj ekonomskoj neovisnosti.
Na nacionalnoj razini, nuklearna energija bila je odgovor.
BENZIN RASPRODAN
Ovo je snaga koju donosi atom.
Nuklearne elektrane trebale su donijeti svijetlu budućnost.
I nitko nije bio za njih više od mene.
Radio sam u elektranama diljem zemlje
i završio u elektrani u Michiganu koja je bila ista kao Three Mile Island.
Sve nuklearne elektrane dizajnirane su da drže reaktor hladnim.
Ako operater uzme ručak i ode kući netom prije nesreće,
ništa neće biti.
SUSTAV ZA ZAŠTITU REAKTORA
Zbog toga je u cijeloj industriji vladalo isto razmišljanje.
„Veća nesreća ne može se dogoditi.”
I ja sam u to vjerovao.
Ali, znate, varao sam se.
4.00, 28. OŽUJKA 1979.
KONTROLNA SOBA DRUGOG REAKTORA
Prema osobnom iskustvu,
četiri ujutro je najgore doba dana.
Jedva držite oči otvorene koliko god bili predani poslu.
Operateri nisu imali ni brige na svijetu.
I onda, bum!
Odjednom su se oglasile sve moguće uzbune.
Turbina se ugasila. Reaktor ne radi.
TURBINA UGAŠENA
Reaktorske crpke rade.
Operateri su se pitali: „Isuse Kriste, što se to događa?”
Nemamo dotok vode za slučaj nužde.
Ljudi, već sat vremena tapkamo u mraku.
Prema očitanjima, tlačnik se previše puni.
Temperatura reaktora počela je rasti
iako su instrumenti pokazivali da je pun vode.
Isključite reaktorske crpke.
Odlučili su isključiti crpku misleći da je razina vode previsoka,
ali nije bila.
Protok vode kroz jezgru nikad se ne gasi.
Trebali su ohladiti reaktor.
Nisu znali što se događa i to ih je plašilo.
Nazvali su me oko pet ujutro.
VODITELJ ZAŠTITE OD RADIJACIJE
Upravitelj je tražio da odmah dođem jer se drugi reaktor ugasio.
Radio sam u Three Mile Islandu od pokretanja prvog reaktora,
ali drugi reaktor tada je radio tek oko tri mjeseca.
Zato nisam znao što očekivati.
5.32
Operateri u kontrolnoj sobi
analizirali su protoke, pritiske i temperature.
Jedan od glavnih problema
bio je to što u sustavu nije bilo protoka svježe vode.
U jezgri nije bilo protoka, voda se nakupljala i grijala.
Voditelj smjene shvatio je
da ventil za rasterećenje tlaka pušta.
U tome je problem.
U jednom trenutku otvorio se ventil kako bi smanjio tlak.
Zaglavio se u otvorenom položaju.
Voda više ne cirkulira u jezgri,
a razina vode ni u kojem slučaju ne smije pasti ispod jezgre…
NUKLEARNI FIZIČAR
…jer se to vrlo lako može oteti kontroli.
5.58
Zatvorili smo ventil i usredotočili se na reaktor.
To je zaustavilo taj scenarij,
ali reaktor se tada već pregrijavao.
S daljnjim rastom temperature jezgra će se rastaliti
i stvoriti samoodržavajuću nuklearnu reakciju.
Ona je iznimno radioaktivna i jako opasna.
U tom ste trenutku na potpuno nepoznatom teritoriju.
U reaktorskoj posudi temperatura je naglo rasla,
što je upućivalo na mogućnost nuklearne katastrofe.
Iz elektrane sam čula jako glasnu buku.
Nikad nisam čula ništa slično.
U ovoj sam kući odrasla.
Autobusna postaja je na uglu prilaza.
Bila je točno preko puta.
Imala sam šest godina i to mi nije bilo jasno,
ali ispitivala sam: „Zašto čujemo tu buku? Što je to?”
I govorili su mi: „Daj, smiri se.
Sve će biti u redu.”
Otišla sam van čekati školski autobus,
ali bojala sam se.
Nisam imala nikakvog pojma što se događa s druge strane ceste.
6.57
Nadzirao sam sustav za praćenje radijacije
i odjednom sam čuo uzbunu za radijaciju.
VISOKO GAMA-ZRAČENJE
Odmah sam hodnikom krenuo prema zgradi reaktora.
Za mnom su krenula dva tehničara
da bismo ušli i vidjeli što se događa.
ZGRADA ZA RUKOVANJE GORIVOM, 60 METARA OD ZAŠTITNE ZGRADE REAKTORA
Nismo uspjeli identificirati ništa što bi moglo biti izvor radijacije.
Ali uskoro sam primijetio povećano očitanje na mjeraču.
Iznad nas bile su nezaštićene cijevi
koje su dovodile uzorke vode iz drugog reaktora.
Bile su jako radioaktivne.
U tom sam trenutku shvatio da imamo velik problem u drugom reaktoru.
Odmah smo napustili zgradu.
Jedan tehničar otrčao je u pomoćnu zgradu drugog reaktora
reći svima da se maknu.
Ja sam otrčao u ured do sustava za dojavljivanje.
Brzo gubimo gorivo! Oglasite izvanredno stanje.
7.24
Ovdje Mike Pinzac iz studija KBO-a.
Uprava Met-Eda morala je ugasiti
drugi reaktor nuklearne elektrane Three Mile Island
nakon jutrošnje nesreće u turbini.
Tvrde da građani nisu u opasnosti
i da je situacija pod kontrolom.
Kad me nazvao guverner Thornburgh, još sam bio u krevetu.
GUVERNER PENNSYLVANIJE
Rekao je: „Critch, imamo hitan slučaj u Three Mile Islandu.”
Pitao sam ga što je Three Mile Island.
GLASNOGOVORNIK
Još smo se prilagođavali.
THORNBURGH JE NOVI GUVERNER
Preuzeli smo vlast 72 dana prije
i taj nas je događaj šokirao
jer jednostavno nismo očekivali ništa slično.
Nakon prvih nekoliko minuta tiskovne…
Znali smo samo da se dogodio incident.
ZAMJENIK GUVERNERA
Počeli smo nazivati Metropolitan Edison,
vlasnike reaktora, i ispitivati što se dogodilo.
Met-Ed nas je izvijestio da je sve stabilno
i da se nije dogodilo ništa ozbiljno.
Nismo dobili puno podataka,
ali rekli su da znaju što rade
i da je sve pod kontrolom.
10.55
Tvrtka Metropolitan Edison javila nam je
da se dogodio incident u drugom reaktoru Three Mile Islanda.
Sve je pod kontrolom.
Zdravlje i sigurnost građana nisu ugroženi.
Metropolitan Edison nadzire zrak
u blizini elektrane otkako se incident dogodio.
Nema porasta razine radijacije.
Kako ste izmjerili radijaciju?
Kako znate što je zagađeno, a što nije?
-Bille, možeš li? -Pa…
Tko je ovo?
Bill Dornsife, nuklearni inženjer iz DER-a.
Tvrtka je odmah poslala ljude na granicu elektrane
i u Goldsboro po očitanja jer vjetar je puhao u tom smjeru.
Javili su mi da su očitali
malu količinu radioaktivnog joda na tlu.
-Molim? -Radioaktivnog joda na tlu.
Joda?
Svi smo bili iznenađeni.
To je bio prvi trenutak
u kojem je netko rekao da je došlo do oslobađanja radijacije.
Bio sam stvarno ljut
jer sam se popeo na govornicu
i izjavio da je priopćenje tvrtke točno.
Gdje su djelatnici zaduženi za nadzor zraka?
Čekaju u našem uredu.
-Zašto nisu u elektrani? -Uzdamo se u instrumente tvrtke.
Zbunjena sam. Samo im vjerujete na riječ?
Da.
Zajednica je negodovala
jer su susjedi imali policijske radije.
Susjeda Paula javila mi je
da ljudi spominju nesreću na otoku.
Pitala sam: „Jesi li sigurna da nisu nešto krivo shvatili?”
Rekla je: „Ne, pozvali su policiju,
a možda i vatrogasce.”
Djeca su otišla u školu.
Najmlađe se igralo u dvorištu.
Rekli su nam da je sve pod kontrolom
i ja sam im vjerovala!
Nisam imala razloga sumnjati.
Onda su počeli dolaziti novinari i postavljati pitanja.
Zapitala sam se što se ondje stvarno događa.
Rolling Stone me pitao želim li pokrivati nesreću u Three Mile Islandu.
NOVINAR
Rekao sam: „Fantastično.”
Imao sam 25 godina i to je tada bila velika prilika.
Ljudi su se strašno bojali mogućih opasnosti nuklearne energije.
Jer u tom su trenutku svi slušali priče o Kineskom sindromu,
tada poznatom filmu koji je izašao 12 dana prije nesreće.
Kineski sindrom.
Samo šačica ljudi zna što to znači i svi su uplašeni.
U svim kinima.
Film je predvidio događaje slične onom u Three Mile Islandu…
KINESKI SINDROM
…što je bilo jezivo.
-Što imamo? Gašenje turbine? -Da.
To je bio film o nuklearnoj elektrani
u kojoj je nesreća izazvala nešto što se zove kineski sindrom.
Ako je stvarno tako, bili smo jako blizu kineskom sindromu.
Čemu?
Da se jezgra iz bilo kojeg razloga izloži,
gorivo bi se za nekoliko minuta pregrijalo,
rastopilo pod elektrane i teoretski se probilo sve do Kine.
Naravno, eksplodiralo bi u atmosferu i odaslalo radioaktivne oblake.
Područje veličine Pennsylvanije postalo bi trajno nenaseljivo.
Bili smo u Pennsylvaniji u nuklearnoj elektrani u tom trenutku.
Takva slučajnost ljudima je bila neshvatljiva.
Bio je to proročanski film.
Uveo je koncept taljenja jezgre reaktora u svakodnevni govor.
Koncept da je reaktor potencijalno nestabilan.
Ljudi nikad nisu čuli za to.
Kad je film izašao,
nuklearna je industrija uvjereno tvrdila da se nešto takvo ne može dogoditi.
U roku od 12 dana ljudi su otkrili da može.
13.50
U kontrolnoj sobi začuo se glasan udarac.
Pritisak u zaštitnoj zgradi naglo je porastao,
ali odmah se spustio.
Ljudi nisu razumjeli što je to bilo,
ali prva je reakcija bila
provjeriti je li otkazao komad opreme u zaštitnoj zgradi.
Nakon brze provjere operateri su utvrdili da sve funkcionira.
„Nema razloga za brigu. Idemo dalje.”
VISOKO GAMA-ZRAČENJE
Unutar sat vremena
radijacija je počela ulaziti u kontrolnu sobu.
Situacija se konstantno pogoršavala.
Ljudi su morali nositi maske
zbog visokih razina bora.
Vladao je živi kaos.
U tom me trenutku zanimala jedna stvar.
Ispuštamo li radijaciju među stanovništvo?
Ali nismo imali pojma.
Radijacija je zabilježena i do 25 km od Three Mile Islanda,
ali federalni istražitelji tvrde da razine nisu opasne za zdravlje.
Dužnosnici se boje da bi više razine
zabilježene na sjevernom ulazu mogle biti opasne.
Zašto ste toliko dugo skrivali problem zajednici?
POTPREDSJEDNIK MET-EDA
Nije bilo odgađanja…
Obaviješteni su tek u devet sati.
Stanovništvo nije bilo u opasnosti
ni u kojem trenutku jutrošnjeg prijelaza.
Koliko vidimo, elektrana je adekvatno sigurna.
Osjetljivim instrumentima pratimo radijaciju u okolini,
a tada nismo očitavali ništa.
U mom smo uredu organizirali sastanak
s g. Herbeinom i ljudima iz Metropolitan Edisona.
Postavili smo im neugodna pitanja.
Pitao sam ih što se događa.
Odgovor je bio: „Da, curimo.”
„Pa, zašto nam to niste rekli?”
Rekao je: „Nitko me nije pitao.”
Ostao sam zaprepašten.
Kao da nam je taj tip rekao: „To se tiče nas, a ne vas.”
Od tog smo trenutka znali da oni nisu pouzdan izvor informacija.
16.34
Novosti o današnjem incidentu u elektrani Three Mile Island.
Situacija je složenija nego što je tvrtka u početku tvrdila.
Uprava Met-Eda tvrdi da ovo nije ozbiljna nesreća,
ali priznaje da je radijacija izašla u okoliš.
Što vam je tvrtka rekla o situaciji?
GRADONAČELNIK MIDDLETOWNA
Uvjeravaju da nema razloga za zabrinutost.
Je li vas to zadovoljilo?
Dobit ćemo bolje odgovore.
Postoji li potreba za evakuacijom stanovništva?
Ne.
Kad sam se vratila kući,
na televiziji smo gledali što se događa blizu moje kuće.
Sjećam se da su spominjali radijaciju.
Radioaktivna para izašla je u atmosferu i detektirana je…
Nisam ništa razumjela,
ali objašnjeno je da mi to može naštetiti.
Ondje vam je obitelj i sve što volite.
Želimo prave odgovore, želimo znati što nas čeka u budućnosti.
Još nemamo sve odgovore.
Što je izazvalo današnju nesreću i koliko elektrana neće raditi?
Uzrok ćemo saznati tek kad opasnost prođe.
Zasad je ključno stabilizirati elektranu
jer bi se stanje moglo uvelike pogoršati.
Ljudi u kontrolnoj sobi morali su nositi maske
do prekida uzbune.
20.00
Na temelju mjerenja razine radijacije,
trebalo nam je dosta vremena da se osjećamo sigurno bez maski,
ali motiviralo nas je jedno pitanje:
„Kako stabilizirati reaktor?”
Postalo je očito da moramo pokrenuti
jednu ili više reaktorskih crpki
koje su bile glavni izvor recirkuliranja vode kroz jezgru.
Međutim, bojali smo se da ćemo time uništiti crpku
i učiniti veću štetu ako je pokrenemo
nego ako je ostavimo isključenu.
Kontrolna soba pripremila je probu.
Crpka je uključena i voda je počela teći kroz jezgru.
Svi u kontrolnoj sobi predahnuli su
kad se pritisak vratio na normalnu vrijednost.
To je bio prvi indikator stabilnosti.
To je zaustavilo razaranje koje se događalo u tom trenutku.
Radnici su cijelu noć provjeravali razinu radijacije u zraku
blizu mjesta nesreće u Three Mile Islandu.
Uzorci izvan zaštitne zgrade nisu smrtonosni?
Ne. Nisu smrtonosni. Oprostite, moram ići.
-Bojite li se radijacije? -Ne, nimalo. Oprostite, moram ići.
Razina radijacije izvan elektrane jako je niska…
PREDSJEDNIK MET-EDA
…i ne ugrožava stanovništvo u okolnom području.
Imajte na umu da u zemlji imamo 72 nuklearna reaktora.
Neki od njih rade od 1974.,
a nitko nije nastradao, što je važna činjenica.
Nijedna tehnologija u povijesti čovječanstva
još od otkrića vatre ne može se pohvaliti time.
DRUGI DAN, 29. OŽUJKA 1979.
Stigao sam u elektranu u jutru nesreće
i proveo ondje 30 sati.
GLAVNI KEMIČAR
Nismo znali u kakvom je stanju gorivo.
Je li jezgra otkrivena? Je li oštećena?
Zato smo trebali uzorak bora.
8.30
Bor je bio važan dio primarnog sustava
zato što je on kontrolirao reakciju u reaktorskoj posudi.
Morali smo provjeriti ima li u sustavu dovoljno bora
da u potpunosti ugasimo reaktor.
Nismo tražili dobrovoljce.
Ed je istupio.
On je bio moj tehničar.
Nismo htjeli da se bilo tko ondje prisutan
nepotrebno izlaže radijaciji.
Unaprijed smo utvrdili kako ćemo što učiniti
i tko će što raditi da ne bude traćenja energije i vremena.
Bili su pravi ljudi za taj posao.
KEMIJSKI LABORATORIJ, ZGRADA ZA RUKOVANJE GORIVOM
Ondje je bilo nedovršenih izvještaja,
šalica s kavom, polupojedenih sendviča.
Kao da se dogodila apokalipsa.
Sustavi za praćenje radijacije oglašavali su uzbunu.
Isključili smo ih.
Brojač je očitavao visoku radijaciju. To je bilo zabrinjavajuće.
Obitelj kod kuće ovisi o vama.
Odlučili smo uzeti uzorak što brže možemo.
U tom sam trenutku postao
prilično kontaminiran.
Na tjednoj razini dozvoljeno je 0,03 rema.
Kad su očitali moju značku, dobili su rezultat od 2,8 rema,
gotovo sto puta više od dozvoljene količine.
Satima sam se tuširao i pokušavao skinuti kontaminaciju sa sebe.
I nije mi puno pomoglo.
Vratio sam se kući kontaminiran.
Nisam htio dirati djecu.
Ali…
Oprostite.
I dalje samo nagađamo kolikoj je količini bio izložen.
Stvarno mu treba čestitati
jer učinio je to dobrovoljno.
Tim su uzorkom potvrdili da je razina bora daleko preniska.
Elektrana nije bila u stabilnom stanju.
Danas je u elektrani bilo jako vruće i radioaktivno.
Milijun puta više nego što je normalno.
Elektrana se ne hladi
brzinom koju bismo obično očekivali.
Razbudilo nas je saznanje koliko to može biti opasno.
Ali dobivali smo oprečne informacije.
Nisam mogla vjerovati da su novinari iz cijelog svijeta
došli u naš gradić.
Mnogi su mislili isto što i ja.
„Ne govore nam istinu, ili bar svu istinu.”
Drugog dana ljudi su shvatili da su tiskovne konferencije smiješne.
Ne postoji mogućnost kineskog sindroma?
Ne postoji mogućnost kineskog sindroma
kraj događaja koji se odvijaju u Three Mile Islandu zadnja dva dana.
U tom trenutku svi su postali istraživački novinari.
Zašto bi javnost vjerovala da se ovako nešto neće ponoviti?
Svi su navalili.
Koliko je jezgra bila otkrivena?
Ne znamo.
Na temelju čega nam onda govorite da ne može postati ozbiljnije?
Kod nekih stvari nema garancije.
Nitko vam ne garantira da vas sutra neće pogoditi meteorit.
Pitajte NRC ima li sigurnosnih propusta.
Oni bi sigurno poduzeli korake
da se te stvari odmah isprave, inače bi zatvoriti elektranu.
NRC, AGENCIJA ZA NUKLEARNU SIGURNOST SAD-A
U trenutku nesreće u Three Mile Islandu
bio sam u sjedištu NRC-a u Washingtonu.
Posao Agencije za nuklearnu sigurnost
bio je nadzor industrije nuklearne energije…
NRC
…radi očuvanja javnog zdravlja i sigurnosti.
Agencija za nuklearnu sigurnost prati situaciju iz sjedišta u Washingtonu.
Znali smo da ima radijacije izvan elektrane,
ali prvog i drugog dana,
zbog nepotpunog lanca komunikacije
i u samom početku nepotpunih informacija
ljudi nisu znali što se događa.
Radnici tvrde da razina radijacije još nije opasna.
Članovi kongresa uzrujani su
i pitaju se je li to moguće i u njihovim državama i okruzima.
Održano je saslušanje.
NRC
Znali smo da je ozbiljno, ali mediji su pomahnitali
i nastala je savršena oluja
pogrešnog tumačenja i namjerne zlouporabe informacija.
Tako može nastati kaos.
Koliko nas je dijelilo od kineskog sindroma?
Je li se to moglo dogoditi?
Ne bih rekao. Nismo bili ni blizu.
Svi su gledali Kineski sindrom.
U javnosti je to nazvano katastrofom Jane Fonde.
To nije imalo veze sa stvarnošću.
Usredotočit ćemo se na nuklearnu energiju koja je zamalo…
Nije trebalo biti straha u zajednici.
NRC je rekao odboru kongresa da javnost nije bila u opasnosti.
To je mogla biti strašna mrlja za nuklearnu industriju
kao održivu energetsku opciju budućnosti.
Carterova vlada uvelike se uzda u nuklearnu energiju
da ispuni energetsku prazninu u nadolazećim godinama.
Sad se postavlja pitanje
što će se dogoditi s mirnom uporabom atoma.
22.00
Bila su 22 sata. Bio sam u uredu i proslijeđen mi je poziv.
Bio je to jedan od inspektora NRC-a s kojima sam se sastao tijekom dana.
Rekao mi je: „Zovem iz motela.
Nemojte spominjati moje ime,
ali želim vam reći da niste dobili sasvim točne informacije
o tome što se događa u elektrani.
Zapravo, puno je gore nego što vas možda uvjeravaju.
Oštećenje jezgre puno je ozbiljnije,
a posljedice bi mogle trajati dugoročno.
Mjesecima, pa i godinama.”
I prekinuo je.
To je oblikovalo daljnje događaje…
MOBLNI LABORATORIJ NRC-A
…jer smo počeli sumnjati da nam djelatnici NRC-a govore istinu.
TREĆI DAN, 30. OŽUJKA 1979.
Prema tvrdnjama uprave Metropolitan Edisona,
operatera i Agencije za nuklearnu sigurnost,
razina radijacije iznimno je visoka u samoj elektrani.
Također potvrđuju da neprestano ispušta radioaktivni plin.
U obližnjem kombiju
znanstvenici analiziraju radijaciju u uzorcima zraka, vode i vegetacije.
Nakon tri dana
porasla je razina radijacije koja je dolazila do stanovništva
i ona je nastavljala rasti.
Bila je niska, ali zabrinjavajuća.
Razina radijacije izvan Three Mile Islanda
na razini je radijacije ortopana, tvrde državni dužnosnici Pennsylvanije.
Time opravdavaju odluku da se okolno područje ne evakuira.
NRC je bio zadužen za davanje preporuke o evakuaciji.
Razmišljali smo o mogućim okidačima
i važnim događajima koji bi zahtijevali evakuaciju.
U tom sam trenutku obavio analizu
na temelju predviđanja curenja radijacije.
Dobio sam 1200 milirema po satu, što je iznimno visoko.
Ako razine dosegnu te vrijednosti, to bi mogao biti razlog za evakuaciju.
8.01, 40 METARA IZNAD DIMNJAKA
Raste!
Diži se!
U oblaku plina očitane su razine od 1200 milirema po satu.
To me šokiralo.
Iz helikoptera su javili da očitavaju 1200 milirema po satu
i atmosfera u sobi odmah se promijenila.
Met-Ed osporava procjene da se reaktor oteo kontroli.
U stožeru u Washingtonu započela je rasprava
o tome je li evakuacija potrebna.
Kod evakuacije gradovi, tvrtke
i domovi ostaju nezaštićeni.
Nevjerojatno je puno prilika za pljačku.
Ljudi gube živote čak i kod planiranih evakuacija.
Imate djecu u inkubatorima, starce na održavanju života, nesreće.
Dakle, imamo izvještaj…
…evakuacija.
Halo, šefe?
Bio je to ozbiljan problem jer smo morali smisliti što reći javnosti.
Danas se u uredu guvernera u Pennsylvaniji razgovaralo
o mogućoj evakuaciji gotovo milijun stanovnika
iz Harrisburga i drugih gradova, sela i okolnih farmi.
Ljudi su me zvali.
„Što radiš? Moraš pobjeći odatle!”
Potpredsjednik Metropolitan Edisona tvrdi da stanovnici nemaju razloga za brigu.
Jako me naljutila mogućnost
da neću moći donositi dobre odluke na temelju onoga što se događa.
Sve što volimo nalazi se pod tim dimnjacima.
Ljudi u krugu od 15 km od Three Mile Islanda pod uzbunom su
zbog moguće naredbe o evakuaciji.
Vladala je jeziva tišina.
Ali onda bi prošao vatrogasni kamion ili policijski auto s megafonima
i davao nam proturječne informacije.
Zatvorite sva vrata i prozore!
Rekli bi da otvorimo prozore ako živimo u kućama od cigle,
a onda bi rekli da ih zatvorimo.
Neprestano su uzrujavali i smirivali stanovništvo.
„Možda ćete morati bježati.” „Ne morate bježati.”
Trenutačno nema evakuacije.
Samo su zbunili stanovnike iz okolice.
Puno je gore nego što govore.
Tipične laži. Treba zatvoriti sve nuklearne elektrane.
Što da vam sad kažu istinu?
Nešto sigurno skrivaju.
A onda,
oglasila se uzbuna i nije prestajala.
Nitko nije znao što se događa.
U tom trenutku guverner Thornburgh je pitao NRC
treba li evakuirati ljude.
Obraća se cijeloj grupi…
Ali ni u NRC-u nisu se svi slagali
donose li dobre odluke ili ne.
Iskreno, nijedna elektrana nije bila u takvom stanju
niti je testirana ili analizirana u takvom stanju.
Trebali bismo evakuirati ljude.
Ali ne još. Mislim da…
Imali su dva dana za pripremu i boje se.
Vlada, NRC i uprava elektrane igrali su ruski rulet.
Budućnost nuklearne energije
i životi milijuna ljudi ovisili su o stanju tog reaktora.
Više ne znam što štitimo.
Trebali bismo evakuirati ljude.
Prijevod titlova: Domagoj Južnić